sagorsarker/bangla-wikipedia huggingface dataset:
ব্রায়ান ম্যাকমিলান

ব্রায়ান মারভিন ম্যাকমিলান (জন্ম: ২২ ডিসেম্বর, ১৯৬৩) ওয়েলকোমে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলের সদস্য থাকাকালীন তিনি অল-রাউন্ডারের ভূমিকায় অবতীর্ণ হয়েছিলেন। দলে তিনি মূলতঃ ডানহাতি মিডিয়াম-পেস বোলার ও ডানহাতি ব্যাটসম্যান হিসেবে পরিচিত ছিলেন।
১৯৮৪-৮৫ থেকে ১৯৮৮-৯৯ মৌসুম পর্যন্ত ঘরোয়া ক্রিকেটে ট্রান্সভাল দলের প্রতিনিধিত্ব করেন। এরপর ১৯৮৯-৯০ মৌসুম থেকে ১৯৯৯-২০০০ মৌসুমে অবসরের পূর্ব পর্যন্ত ওয়েস্টার্ন প্রভিন্সে খেলেন। ১৯৮৬ মৌসুমে কাউন্টি ক্রিকেটে ওয়ারউইকশায়ারের পক্ষে খেলেন।
ওয়েলকোমে জন্মগ্রহণ করলেও তার শৈশবকাল অতিক্রান্ত হয় দক্ষিণ আফ্রিকার কার্লেটনভিলে এলাকায়। ডারবান বিশ্ববিদ্যালয়ে শিক্ষকতা পেশায় রয়েছেন তিনি। এছাড়াও কেপটাউনের একটি অফিস অটোমেশন ফার্মের প্রধানের দায়িত্ব পালন করছেন।
নভেম্বর, ১৯৯২ সালে ম্যাকমিলানের টেস্ট অভিষেক ঘটে। বিশ বছরের অধিককাল আন্তর্জাতিক ক্রিকেট খেলা থেকে নির্বাসন শেষে দক্ষিণ আফ্রিকা টেস্ট ক্রিকেটে প্রত্যাবর্তনের প্রথম খেলায় ডারবানে ভারতের বিপক্ষে তার এই অংশগ্রহণ। ১৯৯১ সালে দক্ষিণ আফ্রিকান দলের বিশ্ব ক্রিকেটে পুণঃঅন্তর্ভুক্তিতে তিনি দলের প্রধান সদস্য হিসেবে ছিলেন। এছাড়াও, দক্ষিণ আফ্রিকার টেস্ট ক্রিকেটের ইতিহাসে আউটফিল্ডার হিসেবে শীর্ষস্থানীয় স্লিপ ফিল্ডারসহ টেস্টপ্রতি সর্বোচ্চসংখ্যক ক্যাচ পান। সমগ্র খেলোয়াড়ী জীবনে ১৯৯১ থেকে ১৯৯৮ সময়কালের মধ্যে জাতীয় দলের পক্ষে তিনি ৩৮ টেস্ট ও ৭৮টি একদিনের আন্তর্জাতিকে অংশ নিয়েছেন।
১৯৯০-এর দশকের মধ্যবর্তী সময়কালে তাকে ক্রিকেট বিশ্বের অন্যতম সেরা অল-রাউন্ডার হিসেবে গণ্য করা হতো। ১৯৯১ ও ১৯৯৬ সালে তিনি সাউথ আফ্রিকান ক্রিকেট এ্যানুয়েল ক্রিকেটার অব দি ইয়ার পুরস্কার লাভ করেন।
ধরলা নদী

ধরলা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক ধরলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৯।
উৎপত্তিস্থল হিমালয়ে "জলঢাকা" বা "শিংগিমারি" নামে পরিচিত নদীটি পশ্চিম বঙ্গের জলপাইগুড়ি ও কোচবিহারের মধ্য দিয়ে প্রবাহিত হয়ে লালমনিরহাট জেলার, পাটগ্রাম দিয়ে বাংলাদেশে প্রবেশ করেছে। প্রবেশের পর নদীটি পাটগ্রাম থানার কাছে পুনরায় ভারতে প্রবেশ করে পূর্বদিকে প্রবাহিত হয়েছে এবং অকস্মাৎ বাঁক নিয়ে কুড়িগ্রাম জেলা দিয়ে বাংলাদেশে প্রবেশ করে। বাংলাদেশ-ভারতের এই আন্তঃসীমান্ত নদীটি জলঢাকা নদীর সাথে মিলিত হয়ে মুলত ধরলা নামেই কুড়িগ্রামের কাছে ব্রহ্মপুত্র নদে মিশেছে।
বাংলাদেশ অংশে "ধরলার" দৈর্ঘ্য ৭৫ কিলোমিটার। এর গড় গভীরতা ১২ ফুট বা ৩.৭ মিটার এবং কুড়িগ্রামে সর্বোচ্চ গভীরতা ৩৯ ফুট বা ১২ মিটার। উত্তরবঙ্গের সবচেয়ে দীর্ঘ সড়ক সেতুটি এই নদীর উপর অবস্থিত। ৯৫০ মিটার দৈর্ঘ্যবিশিষ্ট পিসি গার্ডার সেতুটি ২য় ধরলা সেতু/শেখ হাসিনা ধরলা সেতু নামে ২০১৮ সালে চালু হয়।
ফুলবাড়ী থানার উপর দিয়ে প্রবাহিত "নীলকুমার" নামে ধরলার একটি উপনদী রয়েছে।
২০০৭ সালে ধরলা নদী ও যমুনা নদীর ভাঙ্গনে কুড়িগ্রামের ৭ কিলোমিটার দীর্ঘ বন্যা নিয়ন্ত্রণ বাঁধের ২ কিলোমিটার নদীগর্ভে বিলীন হয়ে যায়। এতে তিনটি মসজিদ, দুইটি মন্দির, একটি মাদ্রাসা, একটি প্রাথমিক বিদ্যালয় এবং ফসলসহ আবাদযোগ্য জমি নদীগর্ভে হারিয়ে যায়। এতে তিন হাজারের অধিক মানুষ গৃহহীন হয়ে পড়ে।
২০১৪-১৫ ইংল্যান্ড ক্রিকেট দলের শ্রীলঙ্কা সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ২১ নভেম্বর থেকে ১৬ ডিসেম্বর, ২০১৪ তারিখ পর্যন্ত শ্রীলঙ্কা সফর করে। সফরকারী দলটি শ্রীলঙ্কা ক্রিকেট দলের বিপক্ষে সাতটি একদিনের আন্তর্জাতিকে প্রতিদ্বন্দ্বিতা করে। এটিই প্রথম শ্রীলঙ্কা দলের সাত-খেলার ওডিআই সিরিজ। স্বাগতিক শ্রীলঙ্কা ক্রিকেট দল ৫-২ ব্যবধানে সিরিজ জয় করে।
মাহেলা জয়াবর্ধনে নিজ দেশে শেষ আন্তর্জাতিক ক্রিকেটে অংশগ্রহণ করেন। অন্যদিকে, কুমার সাঙ্গাকারা স্বদেশে সর্বশেষ একদিনের আন্তর্জাতিকে অংশ নেন। তিনি ২০১৫ সালের ক্রিকেট বিশ্বকাপের পর অবসর গ্রহণ করবেন।
তারাকান্দা উপজেলা

তারাকান্দা উপজেলা বাংলাদেশের ময়মনসিংহ জেলার অন্তর্গত একটি উপজেলা।
উপজেলাটি ২০১৩ সালে ৩ জানুয়ারি প্রতিষ্ঠিত হয়। এর আগে এটি ফুলপুর উপজেলার অধীন একটি থানা ছিল যা ১৯ মে, ১৯৯৯ ইং তারিখে প্রতিষ্ঠিত হয়। উত্তর ময়মনসিংহে মরা খড়িয়া নদীর তীরে ময়মনসিংহ-ফুলপুর পাকা রাস্তার পাশে তারাকান্দা উপজেলা সদরের অবস্থান। তারাকান্দা উপজেলার আয়তন ৫৮৯ বর্গ কিলোমিটার। বর্তমানে এ উপজেলা ১০ টি ইউনিয়ন নিয়ে গঠিত।
তারাকান্দা উপজেলার ভৌগোলিক অবস্থান উত্তর অক্ষাংশের ২৪°৯৫' এবং ৯০°৩৫' পূর্ব। রাংসা নদীর তীরে এ উপজেলা অবস্থিত। এ উপজেলার উত্তরে ফুলপুর উপজেলা, হালুয়াঘাট উপজেলা ও ধোবাউড়া উপজেলা, দক্ষিণে ময়মনসিংহ সদর উপজেলা, পূর্বে গৌরীপুর উপজেলা,পশ্চিমে শেরপুর জেলার নকলা উপজেলা। এই উপজেলার উল্লেখযোগ্য খাল হচ্ছে- কংশ খাল।
তারাকান্দা উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তারাকান্দা থানার আওতাধীন।
উপজেলায় ১১টি কলেজ, ৭৩টি মাধ্যমিক বিদ্যালয়, ১১৩টি সরকারি প্রাথমিক বিদ্যালয় রয়েছে।
প্রাথমিক বিদ্যালয়ের তালিকা
১) কাগচর মনোরঞ্জন ভৌমিক সরকারি প্রাথমিক বিদ্যালয়
২) বিসকা সরকারি প্রাথমিক বিদ্যালয়
৩) মেছেড়া সরকারি প্রাথমিক বিদ্যালয়
৪) চান্দপুর সরকারি প্রাথমিক বিদ্যালয়
৫) লালমা সরকারি প্রাথমিক বিদ্যালয়
মাসিক কালের আলো, মাসিক নবদিগন্ত, পাক্ষিক তারাকান্দা, দৈনিক সকালের দুনিয়া।
লিখন

লিখন বা লেখা হলো যোগাযোগের একটা মাধ্যম যা চিহ্ন বা প্রতীকের সাহায্যে ভাষার প্রতিনিধিত্ব করে। প্রায় সব ভাষায় কথ্যভাষা বা বক্তব্যের পরিপূরক হিসেবে লিখন প্রচলিত হলেও লিখন মুলত ভাষা নয় ভাষিক প্রযুক্তি। লিখন, ভাষিক সংঘটনের অন্যান্য উপাদান যেমন অভিধান , ব্যাকরণ ও শব্দার্থবিদ্যা ছাড়াও একটি নিদির্ষ্ট ভাষার চিহ্ন বা প্রতীকের সাহায্যে প্রনীত আনুষ্ঠানিক বর্ণমালার উপরও নির্ভর করে থাকে।
লিখনের ফলাফলকে পাঠ্য বা টেক্সট এবং যিনি লিখনের প্রাপক বা যিনি লিখাটি পাঠ করেন তাকে পাঠক বলা হয়। বিভিন্ন প্রকাশনা, গল্প, চিঠিপত্র এবং দিনলিপি লেখার প্রণোদনা হিসেবে অন্তর্ভুক্ত এছাড়াও লিখন গণমাধ্যম এবং আইনি ব্যবস্থা গঠনের মাধ্যমে ইতিহাস ও জ্ঞান প্রচারে সহায়ক ভূমিকা পালন করছে ।
মানব সভ্যতার উষালগ্নে লিখনের উন্নয়ন ঘটে প্রধানত রাষ্ট্রশাসনসংক্রান্ত জরুরি কার্যাবলি যেমন তথ্যের আদান-প্রদান , আর্থিক হিসাব-নিকাশ নির্বাহ , আইন-কানুন প্রণয়ন এবং ইতিহাস সংরক্ষণের প্রয়োজনে । আনুমানিক খ্রিষ্টপূর্ব চার'শ বছর আগে মেসোপটেমিয়ায় বাণিজ্যিক ও প্রশাসনিক জটিলতা মানুষের স্মৃতিশক্তি ছাড়িয়ে যাওয়ার উপক্রম হলে লিখনের স্থায়ী সংরক্ষণ ও পুনর্বার উপস্থাপণ ক্ষমতার দরুন লিখন প্রক্রিয়ার প্রতি নির্ভরশীলতা দ্রুত বেড়ে যায়।প্রাচীন মিশর ও মেসোআমেরিকায় রাজনৈতিকভাবে অপরিহার্য ঘটনা, ঐতিহাসিক ও পরিবেশগত উল্লেখযোগ্য ঘটনার কালানুক্রমিক বর্ণনার প্রয়োজনে লিখনের বিকাশ ঘটে।
এসপার মামি

এসপার মামি (Mami the Psychic) " হল একটি মাঙ্গা ম্যাজিকাল গার্ল সিরিজ। যেটি লিখেছেন ফুজিকো এফ. ফুজিও। এসপার মামি সিরিজটি ১৯৮৮ সালের আনিমে চলচ্চিত্রের পরে এটি আনিমে সিরিজে পরিণত হয়।
মামি সাকুরা একজন সাধারণ জুনিয়র হাই স্কুলের ছাত্রী ছিলেন, কিন্তু তিনি অতিপ্রাকৃত ক্ষমতা অর্জন করেছিলেন। তার ক্ষমতা ব্যবহার করে এবং তার শৈশবের বন্ধু, কাজুও তাকাহাটার সাহায্যে, তিনি রহস্যময় ঘটনাগুলির সমাধান করেন। যখন তিনি বুঝতে পারেন যে কারও সাহায্যের প্রয়োজন, তখন তিনি "টেলিপোর্টেশন গান" (একটি হৃদয়-আকৃতির ব্রোচ তাকাওটা ডিজাইন) ব্যবহার করেন এবং সেখানে নিজেকে পরিবহন করেন। তারপরে তিনি টেলিকিনেসিস এবং টেলিপ্যাথির মতো তার মানসিক শক্তিগুলির সাথে সমস্যায় পড়া লোকদের রক্ষা করেন।
কিয়োটো প্রোটোকল

কিয়োটো প্রোটোকল একটি বহুরাষ্ট্রীয় আন্তর্জাতিক চুক্তি যা এই চুক্তিতে স্বাক্ষরকারী রাষ্ট্রগুলিকে গ্রীনহাউজ গ্যাস নির্গমন হ্রাসের জন্য দায়বদ্ধ করে। ১৯৯৭ খ্রিষ্টাব্দের ১১ই ডিসেম্বর জাপানের কিয়োটো শহরে এই চুক্তি প্রথম গৃহীত হয় এবং ২০০৫ খ্রিষ্টাব্দের ১৬ই ফেব্রুয়ারি প্রথম কার্যকরী হয়। বর্তমানে এই চুক্তি দ্বারা ১৯২টি দেশ দায়বদ্ধ রয়েছে। এই চুক্তির মাধ্যমে জলবায়ু পরিবর্তনের ওপর ক্ষতিকর প্রভাব না ফেলতে পারার মতো বায়ুমন্ডলে গ্রীনহাউস গ্যাসের পরিমাণ কমিয়ে আনার দ্য ইউনাইটেড নেশনস ফ্রেমওয়ার্ক কনভেনশন অন ক্লাইমেট চেঞ্জ সভায় গৃহীত লক্ষ্যমাত্রাগুলিকে পূরণ করার কথা বলা হয়েছে। ঐতিহাসিকভাবে উন্নত দেশগুলি বায়ুমন্ডলে গ্রীনহাউস গ্যাসের বর্তমান পরিমাণের জন্য দায়ী বলেও চিহ্নিত করে এই চুক্তি এই দেশগুলিকে নিঃসরণের পরিমাণ কমিয়ে আনার জন্য দায়বদ্ধ করে। এর ফলে ২০০৮ থেকে ২০১২ খ্রিষ্টাব্দের মধ্যে প্রথম দায়বদ্ধতা সময়কালে ৩৭টি শিল্পোন্নত দেশের নিঃসরণের পরিমাণ বেঁধে দেওয়া হয়। ২০১২ খ্রিষ্টাব্দে এই চুক্তিকে পরিবর্ধিত করে পেশ করা হয়, যা দোহা সংশোধনী নামে পরিচিত। এই সংশোধনী অনুসারে শুধুমাত্র ২০২০ খ্রিষ্টাব্দ পর্যন্ত ইউরোপীয় দেশগুলিকে নিঃসরণের পরিমাণ কমিয়ে আনার প্রস্তাব দেওয়া হয়। দূষণ সৃষ্টিকারীর রাষ্ট্রগুলিকে ক্ষতিপূরণ দিতে বাধ্য করার জন্য কিয়োটো পরবর্তী একটি আইনি কাঠামো তৈরির চেষ্টা চলছে, যা ২০১৫ খ্রিষ্টাব্দের ডিসেম্বর মাসে প্যারিস শহরে পেশ করা হবে। চীন, ভারত ও মার্কিন যুক্তরাষ্ট্র এই ধরনের কোন আইনি দায়বদ্ধতার জন্য স্বাক্ষর না করার চেষ্টা চালিয়ে যাচ্ছে।
জানুুয়ারী ২০১৯ পর্যন্ত ১২৪ টি দেশ দোহা সংশোধনীতে সম্মত হয়েছে।
জিনাত আমান

জিনাত আমান (জন্ম: ১৯ নভেম্বর, ১৯৫১) বোম্বেতে জন্মগ্রহণকারী ভারতের বিশিষ্ট পেশাদার প্রাক্তন সুপারমডেল ও জনপ্রিয় অভিনেত্রী। ১৯৭০ ও ৮০-এর দশকে বলিউডের হিন্দি চলচ্চিত্রে অভিনয় করেছেন। ১৯৭০ সালে মিস ইন্ডিয়া সুন্দরী প্রতিযোগিতায় দ্বিতীয় রানার আপ হয়েছিলেন। এক্ই বছরে মিস এশিয়া প্যাসিফিকে অংশ নিয়ে শিরোপা জয় করেন। এরফলে দক্ষিণ এশিয়ার প্রথম নারী হিসেবে এ শিরোপা জয় করেছেন। বলিউডে পারভীন ববি'র সাথে পশ্চিমা ঢং-এ নিজস্ব ভাবমূর্তি গড়ে তোলেন ও সমগ্র কর্মজীবনে যৌনতার প্রতীকে পরিণত হন।
১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তার বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তাঁর মা পুনরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তাঁর মা হেইঞ্জের চলচ্চিত্র বিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তাঁর চাচাতো ভাই ও মুরাদ সম্পর্কে তাঁর নাতি হয়।
মুম্বাইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকরি নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।
লস অ্যাঞ্জেলেসে অধ্যয়নকালীন মিস এশিয়া প্যাজিয়েন্ট জয় করেন ও মডেলিংয়ে সাফল্য লাভ করার প্রেক্ষিতে ১৯৭১ সালে ও. পি. রালহানের হালচাল চলচ্চিত্রে ছোট্ট ভূমিকায় অংশগ্রহণ করেন। হাঙ্গামা চলচ্চিত্রে দ্বিতীয় সারির ভূমিকায় নামেন যাতে কিশোর কুমার কণ্ঠ দিয়েছিলেন। দু’টি চলচ্চিত্রই ব্যবসা করতে ব্যর্থ হয়। ফলে তিনি ভারত ছেড়ে মায়ের সাথে জার্মানি চলে যান।
সাইমন ক্যাটিচ

সাইমন ম্যাথু ক্যাটিচ (; জন্ম: ২১ আগস্ট, ১৯৭৫) ওয়েস্টার্ন অস্ট্রেলিয়ার মিডল সোয়ানে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের সদস্য থাকাকালীন তিনি মূলতঃ বামহাতে ব্যাটিং উদ্বোধনে নামতেন। মাঝে-মধ্যে বামহাতে চায়নাম্যান বোলিং করতেন।
ঘরোয়া প্রথম-শ্রেণীর অস্ট্রেলীয় ক্রিকেটে নিজ রাজ্যদল ওয়েস্টার্ন অস্ট্রেলিয়া, নিউ সাউথ ওয়েলস ব্লুজ ও কাউন্টি ক্রিকেটে ডার্বিশায়ার, ল্যাঙ্কাশায়ারের পক্ষে খেলেছেন ‘ক্যাট’ ডাকনামে পরিচিত সাইমন ক্যাটিচ। এছাড়াও, ইন্ডিয়ান প্রিমিয়ার লিগে কিংস ইলাভেন পাঞ্জাবের প্রতিনিধিত্ব করেছেন।
১৯৯৬ সালে এআইএস অস্ট্রেলিয়ান ক্রিকেট একাডেমি বৃত্তি পান। ১৯৯৬-৯৭ মৌসুমে ওয়েস্টার্ন অস্ট্রেলিয়া দলের পক্ষে তার অভিষেক ঘটে। পরের মৌসুমেই ওয়েস্টার্ন অস্ট্রেলিয়া দল শেফিল্ড শিল্ডের শিরোপা জয় করে যাতে প্রধান ভূমিকা রাখেন ক্যাটিচ। এ মৌসুমে ১,০৩৯ রান সংগ্রাহক ছিলেন তিনি। ২০০০-০১ ঘরোয়া মৌসুমে ১,২৮২ রান সংগ্রহ করেন।
পরবর্তীতে আবাসস্থল পরিবর্তনের প্রেক্ষিতে নিউ সাউথ ওয়েলসে বসবাস করতে থাকেন। সেখানকার ঘরোয়া ক্রিকেটে নিউ সাউথ ওয়েলস ব্লুজ দলের অধিনায়কত্বের দায়িত্ব পালনসহ ডার্বিশায়ার ক্লাবের অধিনায়ক ছিলেন যা ২০০৭ মৌসুম পর্যন্ত চলমান ছিল। ২০০৭-০৮ ঘরোয়া মৌসুমে ক্যাটিচের সেরা সময় কাটে। ১,৫০৬ রান করে মাইকেল বেভানের পুরা কাপ/শেফিল্ড শিল্ডের সর্বাধিক রানের রেকর্ড ভেঙ্গে ফেলেন। তার এ নৈপুণ্যে নিউ সাউথ ওয়েলস দল ৪৫তম শিরোপা লাভ করে।
২০০১ থেকে ২০১১ সালের মধ্যে ৫৬ টেস্ট খেলেছেন। শ্রীলঙ্কা ও জিম্বাবুয়ে সফরে জাতীয় দলের সদস্য মনোনীত হলেও বসন্ত রোগে আক্রান্ত হওয়ায় এ সুযোগ নষ্ট হয়। ২০০১ সালে ইংল্যান্ডে অ্যাশেজ সফরে তার টেস্ট অভিষেক ঘটে। কিন্তু অভিষেক টেস্টে তিনি কেবলমাত্র ১৫ ও অপরাজিত শূন্য রান করেছিলেন। দ্বিতীয় খেলায় প্রথমবারের মতো বোল্ড হন ও সিডনিতে জিম্বাবুয়ের বিপক্ষে দ্বিতীয় ইনিংসে ৬/৬৫ লাভ করেন। ২০০৪ সালে স্টিভ ওয়াহ’র অবসরের পর অস্ট্রেলিয়া দলে নিজের অবস্থান পাকাপোক্ত করেন। জানুয়ারি, ২০০৪ সালে তিনি তার সেরা টেস্ট ব্যাটিং প্রদর্শন করেন। সিডনিতে ভারতের বিপক্ষে ১২৫ ও অপরাজিত ৭৭ রানের কল্যাণে দলকে রক্ষা করেন। এ সময় অস্ট্রেলিয়া দল টেস্ট, সিরিজ ও দীর্ঘতম সময়ের জন্য টেস্টে অপরাজিত থাকার রেকর্ড গড়ে। তারপরও পরের টেস্টেই অ্যান্ড্রু সাইমন্ডস তার স্থলাভিষিক্ত হন। শ্রীলঙ্কায় প্রথম দুই টেস্টের পর বাদ পড়লে ক্যাটিচ দলে অন্তর্ভুক্ত হন। তৃতীয় টেস্টে ৮৬ করেন। নিজ স্থান ধরে রেখে অক্টোবর, ২০০৪ সালে ভারতে টেস্ট সিরিজ খেলেন।
১২ জুন, ২০১২ তারিখে অস্ট্রেলিয়ায় অনুষ্ঠিত প্রথম-শ্রেণীর ক্রিকেট থেকে অবসরের ঘোষণা দেন ক্যাটিচ। তারপরও তিনি ২০১৩ সালে ওয়েস্টার্ন অস্ট্রেলিয়ার পক্ষে খেলেছেন।
বেলায়েত এনায়েত খান

বেলায়েত এনায়েত খান (), (), (১৯১৬-২০০৪) ইংল্যান্ডের লন্ডন শহরে জন্ম গ্রহণ করেন জুন ১৯, ১৯১৬ সালে। তিনি একজন ছুফিতাত্ত্বিক সাধক ও চিস্তিয়া তরীকার মুর্শিদ/পীর ছিলেন। তিন তার পিতা এনায়েত খান হতে তরীকার দীক্ষা লাভ করেন। এনায়েত খান পশ্চিমা আধুনিকতার সংমিশ্রনে প্রচ্যের প্রতিনিধি রুপে পশ্চিমা বিশ্বে চিস্তিয়া তরীকার গোড়া পত্তনকারী, তার দর্শনানুযায়ী সকল ধর্মই এক একটি আলোক রশ্মি যা একটি মাত্র সৌরকেন্দ্র হতে বিচ্ছুরিত।
১৯৭৫ সালে বেলায়েত এনায়েত খান প্রতিষ্ঠা করেন দ্যা এডোবি অব ম্যাসেজ, যা মূলত ছুফি অর্ডার ইন্টারন্যাশনাল () নামের তরীকার অনুসারীগণের জন্য যথাক্রমে পরিসেবা কেন্দ্র, সম্মেলন ও গবেষণা কেন্দ্র এবং আধ্যাত্মিক জ্ঞান চর্চার কেন্দ্র হিসাবে পরিচালিত হচ্ছে।
তিনি জুন ১৭, ২০০৪ সালে লন্ডনে মৃত্যু বরণ করেন।
লাহিরু গামাগে

পানাগামুয়া লিহিরু সম্পথ গামাগে (; জন্ম: ৫ এপ্রিল, ১৯৮৮) মারাদানা এলাকায় জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য লাহিরু গামাগে ডানহাতে ব্যাটিংয়ে অভ্যস্ত। ২ নভেম্বর, ২০১৪ তারিখে ভারত ক্রিকেট দলের বিপক্ষে একদিনের আন্তর্জাতিকে অভিষিক্ত হন।
আলগী দুর্গাপুর উত্তর ইউনিয়ন

আলগী দুর্গাপুর উত্তর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
আলগী দুর্গাপুর উত্তর ইউনিয়নের আয়তন ৫,০০৩ একর।
২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের জনসংখ্যা ২৯,০১৩ জন। এর মধ্যে পুরুষ ১৩,৬৬৯ জন এবং মহিলা ১৫,৩৪৪ জন। মোট পরিবার ৬,৫৪৭টি।
হাইমচর উপজেলার সর্ব-উত্তরে আলগী দুর্গাপুর উত্তর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের পশ্চিমে গাজীপুর ইউনিয়ন ও আলগী দুর্গাপুর দক্ষিণ ইউনিয়ন, দক্ষিণে আলগী দুর্গাপুর দক্ষিণ ইউনিয়ন, পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন এবং উত্তরে চাঁদপুর সদর উপজেলার চান্দ্রা ইউনিয়ন অবস্থিত।
১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।
আলগী দুর্গাপুর উত্তর ইউনিয়ন হাইমচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের সাক্ষরতার হার ৫৫.২%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১৪টি প্রাথমিক বিদ্যালয় ও ৩টি অন্যান্য মাদ্রাসা রয়েছে।
আলগী দুর্গাপুর উত্তর ইউনিয়নে সড়ক ও নৌ উভয় পথে যোগাযোগ করা যায়।
আলগী দুর্গাপুর উত্তর ইউনিয়নে ১৭টি মসজিদ, ৬টি ঈদগাহ ও ২টি মন্দির রয়েছে।
আলগী দুর্গাপুর উত্তর ইউনিয়নের পশ্চিম পাশে মেঘনা নদী বয়ে চলেছে। মেঘনার ভাঙ্গনে ইউনিয়নটির লামচরি গ্রামের অধিকাংশ জমি নদীগর্ভে বিলীন হয়ে যায়। ২০১৪ সালে নদী রক্ষা বাঁধ দেওয়া হয়েছে।
পোল্যান্ডবল

পোল্যান্ডবল বা কান্ট্রিবল (ইংরেজি: Polandball) হল ব্যবহারকারী নির্মীত একধরনের ইন্টারনেট মেমে বা কার্টুন চরিত্র, যা সাধারনত কোন দেশ বা আন্তর্জাতিক কূটনীতি সম্পর্কিত বিভিন্ন বিষয় নিয়ে ব্যাঙ্গ করার জন্য ব্যবহার করা হয়। এর মাধ্যমে কোন চরিত্রকে ফুটিয়ে তোলা হয়, পোলিশ পতাকার রং-এ (লাল, সাদা) একটি বল -এর মাঝখানে। এটির প্রথম ব্যবহার শুরু হয় ২০০৯-এর সেপ্টেম্বরের দিকে জার্মান ভাষার ইমেজবোর্ড কমিউনিট ক্রাটচেনের (Krautchan.net) মাধ্যমে।
পোল্যান্ডবল কমিক চরিত্রটি মূলত "ফ্যালকো" নামে একজন ইংরেজ নেটিজেন কার্টচেনের জন্য ২০০৯-এর সেপ্টেম্বরের দিকে তৈরি করেন। অন্যান্য জার্মান ভাষার ইমেজবোর্ডের মত কার্টচেনও ইংরেজি ভাষাভাষী ও ইউরোপের লোক দ্বারা পরিচালিত হয়। যাইহোক এই কার্টোন ভাবনাটি বৈশ্বয়িকভাবে প্রচার পাওয়ার পর থেকে, বিভিন্ন দেশের লোকজন বিভিন্ন ধরনের আন্তর্জাতিক সম্পর্ক ও বিভিন্ন দেশ যেমন, রাশিয়া, অস্ট্রিয়া, ইংল্যান্ড ও মার্কিন যুক্তরাষ্ট্র নিয়ে কান্ট্রিবল তৈরি শুরু করে।
২০০৯ সালের আগস্টের শেষে পোলিশ ইন্টারনেট ব্যবহারকারী ও ড্রবল নামক ইমেজ রাখার ওয়েবসাইটের মধ্যে সাইবার যুদ্ধ শুরু হয়। বিভিন্ন দেশের পতাকা ও অন্যান্য বিষয় নিয়ে ব্যঙ্গকর ইমেজ রাখার জন্য (ব্যবহারকারীদের দ্বারা) ওয়েবসাইটটি বিতর্কিত। পোলিশ ইন্টারনেট ব্যবহারকারীরা সম্মিলিতভাবে ড্রবল ওয়েবসাইটে তাদের নিজেদের লাল -সাদা পতাকা বহনকারী কার্টোন যুক্ত করার পরিকল্পনা করে। অবশেষে তারা লাল ও সাদার মাঝখানে পলিস্কা লেখা পোল্যান্ডবল যুক্ত করতে সমর্থ হয়। এই সাইবার যুদ্ধে "৪কেনও" (4chan) পোলিশ ইন্টারনেট ব্যবহারকারীদের সাথে যুক্ত হয়েছিল।
মজনু শাহ

মজনু শাহ বা ফকির মজনু শাহ বোরহান (মৃত্যু ১৭৮৭) ছিলেন বর্তমান ভারতের অন্তর্গত উত্তর প্রদেশের একজন মাদারিয়া ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি তার দল ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন।
মজনু শাহ মাদারিয়া তরিকার একজন ফকির ছিলেন। সৈয়দ বদিউদ্দিন কুতুবউল শাহ মাদার এই তরিকার প্রতিষ্ঠাতা। কানপুরের নিকট মাকানপুরে শাহ মাদারের মাজারে তার কর্মকাণ্ডের কেন্দ্র ছিল। ১৭৭১ সালের ২৫ ফেব্রুয়ারি দিনাজপুরে লেফটেন্যান্ট ফেলথামের নেতৃত্বাধীন সিপাহীদের সাথে তার প্রথম সংঘর্ষ হয়। এই সংঘর্ষ অসফল ছিল। এরপর তিনি বগুড়ার মহাস্থানগড়ের খানকায় চলে যান। ১৭৭৩ সালের শীতের সময় মজনু শাহ ও তার ফকিরদের দল রংপুর ও রাজশাহী অঞ্চলে পুনরায় দেখা দেয়। তারা সন্ন্যাসীদের একটি দলের সাথে যোগ দেয়। ১৭৭৩ সালের ২৩ ডিসেম্বর ব্রিটিশ ইস্ট ইন্ডিয়া কোম্পানির সিপাহীদের চারটি কোম্পানির সাথে তাদের সংঘর্ষ হয়। কোম্পানির সেনাবাহিনী পুনরায় তাদের হামলা প্রতিহত করে।
উধুয়ানালার যুদ্ধ (১৭৬১) ও বক্সারের যুদ্ধে (১৭৬৪) মজনু শাহ বৃহৎ সংখ্যক মুসলিম ফকির ও হিন্দু সন্ন্যাসীকে ব্রিটিশ ইস্ট ইন্ডিয়া কোম্পানির বিরুদ্ধে একত্রিত করেন। ইতিপূর্বে ১৭৫৭ সালে ইস্ট ইন্ডিয়া কোম্পানি বাংলার নবাবের কাছ থেকে ক্ষমতা হস্তগত করে।
দিনাজপুর, রংপুর ও বগুড়া জেলা তার কর্মকাণ্ডের কেন্দ্র ছিল। তিনি জনগণকে স্বাধীনতা, ধর্ম ও ঐক্যের ক্ষেত্রে উৎসাহিত করেন।
অপর একটি সূত্র মতে অথ্যাৎ মজনু শাহ্ এর অধস্তন ৬ষ্ঠ পুরুষ হায়দার আলী চৌধুরী তার মতেফকির মজনু শাহ্ এর প্রকৃত নাম নূর উদ্দীন মোঃ বাকের জং। তিনি মুঘল বংশীয় একজন শাহজাদা। তার কন্যা লালবিবি ছিলেন মুঘল সম্রাট ২য় শাহ্ বাহাদুর শাহ এর মাতা। আরেক পক্ষদাবি করেন ১৭৮৬ সালের ২৯ ডিসেম্বর তিনি পাঁচশত সৈন্যসহ বগুড়া জেলা থেকে পূর্বদিকে যাত্রা করার পথে কালেশ্বর নামক স্থানে ইংরেজ বাহিনীর সম্মুখীন হন। এই যুদ্ধে তিনি মারাত্মকভাবে আহত হলে তার অনুচরেরা রাজশাহী ও মালদহ জেলা অতিক্রম করে বিহারের সীমান্তে যায়। মাখনপুর নামে এক পল্লিতে ফকির-সন্ন্যাসী বিদ্রোহের এই নায়কের কর্মময় জীবনের অবসান ঘটে।
তার মৃত্যুর পর তার ভ্রাতুষ্পুত্র মুশা শাহ ফকিরদের নেতৃত্ব দেন এবং মাস্কেট ও রকেটের সাহায্যে আক্রমণ পরিচালনা করেন। ১৭৯২ সালে এক লড়াইয়ের সময় তিনি মৃত্যুবরণ করেন।
কার্ল জিগলার

কার্ল জিগলার (জন্ম: নভেম্বর ২৬, ১৮৯৮ - মৃত্যু: আগস্ট ১২, ১৯৭৩) একজন জার্মান রসায়নবিজ্ঞানী। তিনি পলিমারের উপর কাজের জন্য ১৯৬৩ সালে রসায়নে নোবেল পুরস্কার লাভ করেন। তিনি মুক্ত-মূলক, বহুসদস্য বিশিষ্ট চক্র, জৈবধাতব যৌগসমূহ এবং জিগলার-নাটা প্রভাবক তৈরির জন্যও পরিচিত।
জিগলার ১৮৯৮ সালের ২৬ নভেম্বর জন্মগ্রহণ করেন। তিনি ১৯২০ সালে ইউনিভার্সিটি অব মারবুর্গ থেকে পিএইচডি ডিগ্রি লাভ করেন।
তিনি ১৯২৬ সালে হাইডেলবার্গ বিশ্ববিদ্যালয় এর অধ্যাপক নিযুক্ত হন।
আনোয়ারা (চলচ্চিত্র)

আনোয়ারা ১৯৬৭ সালে মুক্তিপ্রাপ্ত একটি বাংলা চলচ্চিত্র। এ চলচ্চিত্রের চিত্রনাট্য ও পরিচালনা করেছেন জহির রায়হান। ছবিটি নির্মিত হয়েছে সাহিত্যরত্ন মোহাম্মদ নজিবর রহমান এর বাংলা সাহিত্যে "ক্লাসিক" মর্যাদাপ্রাপ্ত উপন্যাস "আনোয়ারা" অবলম্বনে। প্রযোজনা করেছেন ইফতেখারুল আলম। ছবিতে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।
প্রখ্যাত সুরকার আলতাফ মাহমুদ এই চলচ্চিত্রের সঙ্গীত পরিচালনা করেন। গানগুলোতে কণ্ঠ দেন আঞ্জুমান আরা বেগম, শাহনাজ বেগম, সাবিনা ইয়াসমিন, আব্দুল লতিফ প্রমুখ।
টিম পেইন

টিমোথি ডেভিড পেইন (জন্ম: ৮ ডিসেম্বর, ১৯৮৪) তাসমানিয়ার হোবার্টে জন্মগ্রহণকারী অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের সদস্য হিসেবে তিনি মূলতঃ উইকেট-রক্ষক। ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে তাসমানিয়ান টাইগার্স এবং ক্লাব ক্রিকেটে তাসমানিয়া বিশ্ববিদ্যালয় ক্রিকেট ক্লাবে খেলছেন।
অস্ট্রেলিয়া ক্রিকেট একাডেমি থেকে প্রশিক্ষণ শেষে সর্বকনিষ্ঠ খেলোয়াড় হিসেবে তাসমানিয়ার পক্ষে মাত্র ১৬ বছর বয়সে A$১০,০০০ অস্ট্রেলীয় ডলারের বিনিময়ে চুক্তিবদ্ধ হন। ডিসেম্বর, ২০০৩ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়া দলের অধিনায়ক হিসেবে তাকে মনোনীত করে। উইকেট-রক্ষকের দায়িত্ব থেকে অব্যহতি নিয়ে ৮-খেলায় ২৩.৬৬ গড়ে ১৪২ রান করেন ও ২২.২৮ গড়ে ৭ উইকেট পান। তারপরও অস্ট্রেলিয়া প্লেট চ্যাম্পিয়নশীপের ফাইনালে বাংলাদেশের কাছে পরাজিত হয়। ২০০৫ সালে তাসমানিয়ার পক্ষে প্রথম-শ্রেণীর ক্রিকেট ও একদিনের আন্তর্জাতিক ক্রিকেটে অভিষেক ঘটে তার। এরপর ২০০৫-০৬ মৌসুমে একদিনের খেলায় সেঞ্চুরি করেন। প্রথম-শ্রেণীর ক্রিকেটে ২১৫ রান করেন। রাজ্য দলের প্রথম শেফিল্ড শিল্ড (পূর্বে - পুরা কাপ) বিজয়ে দলের অন্যতম সদস্য ছিলেন। ২০০৭-০৮ মৌসুমে একদিনের জয়ী দলের সদস্য।
২০০৯ মৌসুমে পেইনের একদিনের আন্তর্জাতিকে অভিষেক ঘটে। নিয়মিত উইকেট-কিপার ব্র্যাড হাড্ডিনের পরিবর্তে ইংল্যান্ডের বিপক্ষে তার এই অন্তর্ভুক্তি। সিরিজের ষষ্ঠ খেলায় তিনি তার প্রথম আন্তর্জাতিক সেঞ্চুরি হাঁকান। ২০১০ সালে হাড্ডিনের আঘাতের কারণে ইংল্যান্ডের নিরপেক্ষ মাঠে পাকিস্তানের বিপক্ষে তার টেস্ট অভিষেক ঘটে। কিন্তু তিনি তেমন ভাল করতে পারেননি। চূড়ান্ত দুই টেস্টে অস্ট্রেলিয়া জয়লাভ করলেও ইংল্যান্ড ৩-২ ব্যবধানে সিরিজ জয় করে।<ref name="Statistics / Statsguru / TD Paine / One-Day Internationals"></ref> এর পরপরই ভারতের বিপক্ষে দুই টেস্টে অংশ নেন। কিন্তু, ২০১০-১১ মৌসুমের অ্যাশেজ সিরিজে হাড্ডিন ফিরে আসায় তিনি স্থানচ্যূত হন। এরপর এপ্রিল, ২০১১ সাল থেকেই অস্ট্রেলিয়া ক্রিকেট দলে নিয়মিত ছিলেন না।
মাহবুব আলম পল্লব

মাহবুব আলম পল্লব বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।
মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে । এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । " 
মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে ৩১তম শেজং কালচার অ্যাওয়ার্ড পান । 
বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় । ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।
২০১৪-১৫ ভারত ক্রিকেট দলের অস্ট্রেলিয়া সফর

ভারত ক্রিকেট দল পূর্ব-নির্ধারিত সময়সূচী মোতাবেক ২৪ নভেম্বর, ২০১৪ তারিখ থেকে ১০ জানুয়ারি, ২০১৫ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ চার টেস্টের সিরিজে অংশগ্রহণ করে।
প্রথম টেস্ট ৪ ডিসেম্বর, ২০১৪ তারিখ থেকে ব্রিসবেনে শুরু হবার কথা থাকলেও অস্ট্রেলিয়ার উদীয়মান ক্রিকেটার ফিলিপ হিউজের আকস্মিক মৃত্যুতে স্থগিত রাখা হয়। এরফলে অ্যাডিলেডে ৯ ডিসেম্বরে প্রথম টেস্ট অনুষ্ঠিত হয় ও ব্রিসবেনে ২য় টেস্ট ১৭ ডিসেম্বর থেকে শুরু হয়। মেলবোর্নের তৃতীয় টেস্ট ড্রয়ের পরক্ষণেই ভারতের অধিনায়ক এমএস ধোনি টেস্ট ক্রিকেট থেকে তার অবসরের ঘোষণা দেন। সিডনিতে অনুষ্ঠিত চূড়ান্ত টেস্ট ড্রয়ের ফলে অস্ট্রেলিয়া ২-০ ব্যবধানে সিরিজ জয়ের পাশাপাশি বর্ডার-গাভাস্কার ট্রফি জয় করে।
টেস্ট খেলার পর ইংল্যান্ডসহ ভারত ও অস্ট্রেলিয়া কার্লটন মিড ত্রি-দেশীয় সিরিজের একদিনের প্রতিযোগিতায় অংশগ্রহণ করে।
সাম্প্রতিককালে ভারত ইংল্যান্ড সফরে ৩-১ ব্যবধানে টেস্ট সিরিজে পরাজিত হয়। অন্যদিকে স্বাগতিক অস্ট্রেলিয়া সংযুক্ত আরব আমিরাতে অনুষ্ঠিত পাকিস্তানের কাছে ২-০ ব্যবধানে টেস্টে হেরে যায়। এছাড়াও, সফরকারী দক্ষিণ আফ্রিকা দলকে ২-১ ব্যবধানে টুয়েন্টি২০ আন্তর্জাতিক ও ৪-১ ব্যবধানে একদিনের আন্তর্জাতিকের সিরিজে পরাজিত করে।
ভারতীয় নির্বাচকমণ্ডলী ৪-টেস্ট সিরিজের জন্য ১৯জন ক্রিকেটারকে মনোনীত করে। প্রথম টেস্টে উইকেট-রক্ষক ঋদ্ধিমান সাহাকে সহযোগিতার জন্য নমন ওঝাকে অন্তর্ভুক্ত করা হয়। আঘাতজনিত কারণে ব্রিসবেন টেস্টে মহেন্দ্র সিং ধোনি অংশগ্রহণ করতে পারেননি। অন্যদিকে অস্ট্রেলীয় নির্বাচকমণ্ডলী টেস্ট সিরিজের জন্য ১২-সদস্যের তালিকা প্রকাশ করে। শারীরিক যোগ্যতার পরীক্ষায় উত্তীর্ণ হওয়ার পরপরই গাব্বায় অনুষ্ঠিত প্রথম টেস্টের জন্য মাইকেল ক্লার্ককে অধিনায়কের দায়িত্ব প্রদান করা হয়।
সিরিজ শুরুর পূর্বে ভারত দল ২০১২-১৩ মৌসুমে ৪-০ ব্যবধানে সিরিজ জয় করে ও বর্ডার-গাভাস্কার ট্রফি লাভ করে। এরপূর্বে ২০১১-১২ মৌসুমে স্বদেশে অস্ট্রেলিয়া দল ৪-০ ব্যবধানে সিরিজ জয়ের মাধ্যমে ট্রফি লাভ করেছিল।
কার্লটন মিড ওডিআই ত্রি-দেশীয় সিরিজ প্রতিযোগিতায় স্বাগতিক অস্ট্রেলিয়াসহ ভারত ও ইংল্যান্ড দল অংশগ্রহণ করে। প্রতিযোগিতাটি দ্বৈত রাউন্ড-রবিন পদ্ধতিতে অনুষ্ঠিত হয়। ১৬ জানুয়ারি, ২০১৫ থেকে ১ ফেব্রুয়ারি, ২০১৫ তারিখ পর্যন্ত প্রতিযোগিতা অনুষ্ঠিত হয়।
সাইমন ফ্রাই

সাইমন ডগলাস ফ্রাই (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।
সাইমন ফ্রাই একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তার এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তার অংশগ্রহণ ছিল।
মানকচু

মানকচু (বৈজ্ঞানিক নাম: "Alocasia macrorrhizos") অরাম পরিবারের (Araceae) একটি সপুষ্পক উদ্ভিদ প্রজাতি। দক্ষিণ-পূর্ব এশিয়া, নিউ গিনি এবং কুইন্সল্যান্ড দ্বীপের অতিবৃষ্টি অরণ্য মানকচুর আদি জন্মস্থান। এটি দীর্ঘকাল ধরে ফিলিপাইন, বিভিন্ন প্রশান্ত মহাসাগরীয় দ্বীপ এবং অন্যান্য গ্রীষ্মমণ্ডলীয় অঞ্চলে চাষ করা হচ্ছে।
বাংলায় এটি মানকচু নামেই বহুল পরিচিত। তবে অঞ্চলভেদে অন্যান্য নামও পাওয়া যায়। যেমন উত্তরবঙ্গে এটি ফ্যানকচু নামে পরিচিত। ইংরেজিতে মানকচু "দানব কচু" ("Giant Taro") , "দানব অ্যালোকাসিয়া" ("Giant Alocasia") নামে পরিচিত এবং অস্ট্রেলিয়ায় 'cunjevoi' নামে পরিচিত (একই শব্দ সামুদ্রিক প্রাণীকেও বোঝায়)।
মানকচু মূলত ফিলিপাইনে চাষোপযোগী করা হয়, তবে তাইওয়ানের বুনো জাত থেকেই আদি অস্ট্রোনেশীয়রা মানকচুর সাথে পরিচিত হয়। ফিলিপাইন থেকে এটি দক্ষিণ পূর্ব এশিয়ার বাকী অংশ এবং পূর্ব দিকে ওশেনিয়া পর্যন্ত ছড়িয়ে পড়ে। এর ফলে এটি প্রশান্ত মহাসাগরীয় দ্বীপপুঞ্জের প্রধান ফসলে পরিণত হয়। অস্ট্রোনেশীয়রা শর্করা উৎস হিসাবে যে চারটি প্রধান কচুর প্রজাতি চাষ করে তার মধ্যে মানকচু একটি। অন্যগুলো হলো Amorphophallus paeoniifolius, Colocasia esculenta এবং Cyrtosperma merkusii। প্রতিটির একাধিক চাষের জাত রয়েছে। এগুলির পাতা এবং ডাঁটা ভালভাবে রান্না করা হলে খাওয়া যায়, যদিও পুরো মানকচুর কম অংশই খাওয়া হয় কেননা এতে প্রচুর পরিমাণে রাইফাইড (Raphide) রয়েছে যা গলা চুলকানির কারণ হয়ে থাকে।
জুলিও নাত্তা

জুলিও নাত্তা (; ২৫ ফেব্রুয়ারি ১৯০৩ – ২ মে ১৯৭৯) একজন ইতালীয় রসায়নবিজ্ঞানী ছিলেন। তিনি ১৯৬৩ সালে রসায়নে নোবেল পুরস্কার লাভ করেছিলেন।
নাত্তা ১৯০৩ সালের ২৬ ফেব্রুয়ারি জন্মগ্রহণ করেন। তিনি পলিটেকনিকো ডি মিলানো থেকে ১৯২৪ সালে রাসায়নিক প্রকৌশলে ডিগ্রি লাভ করেন। তিনি ১৯৩৩ সালে পাভিয়া বিশ্ববিদ্যালয়-এর ইন্সটিটিউট অব জেনারেল কেমিস্ট্রির পরিচালক এবং পূর্ণ অধ্যাপক হন। তিনি ১৯৩৫ সালে ইউনিভার্সিটি অব রোমের ভৌত রসায়নের পূর্ণ অধ্যাপক নিযুক্ত হন। ১৯৩৬ থেকে ১৯৩৮ সাল পর্যন্ত তিনি পলিটেকনিক ইন্সটিটিউট অব তুরিনের পূর্ণ অধ্যাপক এবং ইন্সটিটিউট অব ইন্ডাস্ট্রিয়াল কেমিস্ট্রির পরিচালক নিযুক্ত হন। তিনি ১৯৩৮ সালে পলিটেকনিকো ডি মিলানোর রাসায়নিক প্রকৌশলের বিভাগীয় প্রধান নিযুক্ত হন।
কাদের আলী

আব্দুল কাদের আলী (জন্মঃ ৭ মার্চ ১৯৮৩) হলেন একজন পাকিস্তানি বংশোদ্ভূত ইংরেজ ক্রিকেটার। কাদের বর্তমানে স্ট্যাফোর্ডশ্যায়ারের হযে কাউন্টি ক্রিকেট খেলছেন। এছাড়াও তিনি ওরচেস্টারশায়ার এবং গ্লোসেস্টাসায়ার এর হয়েও খেলছেন। ইংল্যান্ড এ দলের হয়ে অনেকগুলি ম্যাচ খেলার অভিজ্ঞতাও রয়েছে। তিনি ২০০৫ সালে গ্লোচেস্টাশায়ার এর হয়ে প্রথম দলে অন্তর্ভুক্ত হন। কাদের "হ্যান্ডসওর্থ গ্র্যামার স্কুল"-এ পড়াশোনা করেন।
"২০১১ সালের ১১ অক্টোবর এর হিসাব অনুযায়ী"
তিনি ইংল্যান্ড ক্রিকেট দলের অন্যতম খেলোয়াড় মইন আলী এর ভাই এবং কবির আলী এর চাচাত ভাই।
ডোরেমন: নোবিতা'স নিউ গ্রেট অ্যাডভেঞ্চার ইন্টু দ্য আন্ডারওয়ার্ল্ড - দ্য সেভেন ম্যাজিক ইউজার্স

নোবিতাস নিঊ গ্রেট এ্যাডভেঞ্চার ইনটু দ্য আন্ডারওয়ার্ল্ড বা Doraemon: Nobita's New Great Adventure into the Underworld যেটি ডোরেমন ম্যাজিক ২০০৭ নামেও পরিচিত। এই চলচ্চিত্রটি ডোরেমনের ২৭তম ফ্রাঞ্চাইচিস চলচ্চিত্র। এই চলচ্চিত্রটি ১৯৮২ সালের ডোরেমন: নোবিতা'স গ্রেট অ্যাডভেঞ্চার ইন্টু আন্ডারওয়ার্ল্ড এর পুনরায় নির্মাণ। এইটি ২০০৭ সালের আনিমে চলচ্চিত্রগুলোর মধ্য দ্বিতীয় চলচ্চিত্রটি যেটি প্রচুর আয় করেছে।
মুনাফিক

মুনাফিক (আরবিতে: منافق, বহুবচন "মুনাফিকুন") একটি ইসলামি পরিভাষা যার অর্থ একজন প্রতারক বা "ভন্ড ধার্মিক" ব্যক্তি। যে প্রকাশ্যে ইসলাম চর্চা করে; কিন্তু গোপনে অন্তরে কুফরী বা ইসলামের প্রতি অবিশ্বাস লালন করে। আর এ ধরনের প্রতারণাকে বলা হয় "নিফাক" ()।
সালিহ আল মুনাজ্জিদের মতে, কুফরের মতও নিফাক দুই প্রকার, যার একটি বড় যা ইসলাম থেকে বের করে দেয়, আরেকটি ছোট যা ইসলাম থেকে বের করে দেয় না, যথাঃ
মুহাম্মদ মুনাজ্জিদ মুনাফেকীকে আরও একটি দৃষ্টিকোণ থেকে দুটি আলাদা ভাগে বিভক্ত করেছেন, তা হলো, মৌলিক ও অমৌলিক মুনাফিকী এ বিষয়ে তিনি বলেন, "যে লোক আদি থেকেই কোনদিন ছহীহ-শুদ্ধ, খাঁটি ইসলামে বিশ্বাসী নয়। মূলতঃ সেই মূল থেকে মুনাফিক। জাগতিক কোন স্বার্থের টানে এমন লোকেরা ইসলামের সঙ্গে সম্বন্ধ যাহির করে বটে, অথচ তারা মন থেকে ইসলামকে বিশ্বাস করে না। ফলে তারা তাদের ইসলাম ঘোষণার প্রথম দিন থেকেই মুনাফিক। তারপর সেই মুনাফিকীর উপর তারা চলছেই। এটা মৌলিক মুনাফিকী। আবার কিছু লোক আছে যারা সত্যিকারভাবেই অন্তর থেকে ইসলামের ঘোষণা দেয়। তারপর তাদের মনে সন্দেহ ও শঠতা ভর করে। অতঃপর বিভিন্ন পরীক্ষার সম্মুখীন করে আল্লাহ তা'আলা তাদের ঈমানের সত্যতার পরীক্ষা নেন। তখন তারা ইসলামের দাবী রক্ষা করতে না পেরে ভেতর থেকে ইসলাম ছেড়ে দেয় বা মুরতাদ হয়ে যায়। কিন্তু প্রকাশ্যে ঘোষণা দিলে তাদের উপর মুরতাদের বিধান কার্যকর হতে পারে কিংবা মুসলিম নাম বহাল থাকায় জাগতিক যেসব সুযোগ-সুবিধা সে পাচ্ছে তা খোয়াতে হবে অথবা তাকে নিন্দা শুনতে হবে এবং সমাজে তার যে অবস্থান আছে তা তাকে হারাতে হবে, এরকম আরো অনেক উপভোগ্য ও লোভনীয় বিষয়ের কথা চিন্তা করে তারা প্রকাশ্যে ইসলাম ত্যাগের ঘোষণা দিতে ভয় পায়। ফলে তারা বাহ্যিকভাবে ইসলামের উপর চলে। কিন্তু প্রকৃতপক্ষে তারা কাফির মুরতাদ হয়ে গেছে। এটাই অমৌলিক মুনাফিকী। যেমন: মিজানুর রহমান আজহারী, শায়েখ আহমাদুল্লাহ, শায়েখ আব্দুর রাজ্জাক বিন ইউসুফ প্রমূখ। "
আবার কারও মতে, নিফাকের ধরন তিনটি
কুরআনের শতাধিক আয়াতে মুনাফিকদের বিষয়ে আলোচনা করা হয়েছে এবং মুসলমানদের জন্য তাদের অমুসলিম শত্রুদের তুলনায় মুনাফিকদেরকে অধিক বিপজ্জনক শত্রু হিসেবে করা হয়েছে। কুরআনে মুনাফিকদের নামে একটি সূরাও রয়েছে।
ইসলামী নবী মুহাম্মদ বলেছেন : 
সালিহ আল মুনাজজিদ তার আননিফাক বইতে বলেন, ইসলামী নবী মুহাম্মদ কোন মুনাফিককে নেতা বানাতে নিষেধ করেছেন,
সালিহ আল মুনাজ্জিদ তার নিফাক বইয়ে কুরআন ও হাদীছে বর্ণিত মুনাফিকদের স্বভাব-চরিত্রের বর্ননা দিয়েছেন। এগুলো হলোঃ
সালিহ আল মুনাজ্জিদ তার নিফাক বইয়ে নিফাকের প্রতিকার হিসেবে কুরআন ও সহীহ হাদীস অনুযায়ী ১০টি কাজ করতে বলেছেন, 
সালিহ আল মুনাজ্জিদ কুরআন ও সহিহ হাদীস অনুযায়ী মুনাফিকদের সাথে মুসলিমদেরকে নিম্নলিখিত আচরণ করতে বলেছেন,
কসমিক সেক্স

কসমিক সেক্স ২০১২ সালের একটি বাংলা চলচ্চিত্র। পুতুল মাহমুদের প্রযোজনায় চলচ্চিত্রটি পরিচালনা করেছেন অমিতাভ চক্রবর্তী। রচনা করেছেন অমিতাভ চক্রবর্তী, লিয়াকত আলী এবং সুরজিৎ সেন। চিত্রগ্রহণ করেছেন রাফি মাহমুদ এবং সম্পাদনায় ছিলেন অমিতাভ চক্রবর্তী ও অমিত দেবনাথ। অভিনয়ে ছিলেন ঋ সেন, আয়ুষ্মান মিত্র, মুরারি মুখার্জি, ঋ্বক এবং পাপিয়া ঘোষাল।
এই চলচ্চিত্রে যৌনতা এবং আধ্যাত্মিকতার মধ্যে একধরনের সংযোগের বিষয় অঙ্কন করা হয়েছে। যেখানে হিন্দু এবং সুফি দেহতত্ত্বের প্রভাব রয়েছে যা প্রান্তিক পুরুষ এবং নারীদের মধ্যে আজও চর্চা হয়ে আসছে।
এই চলচ্চিত্রে ঋ সেন নগ্নতার দৃশ্য প্রদর্শনের জন্য আলোচিত হন; এর আগেও তিনি কৌশিক মুখোপাধ্যায়ের "গান্ডু" চলচ্চিত্রে নগ্নতার দৃশ্যে অভিনয় করেছেন। ২০১২ সালে কেরালা আন্তর্জাতিক চলচ্চিত্র উৎসবে এটি প্রদর্শিত হয়।
এক রাতে বাবার সাথে আঠারো বছর বয়সী কৃপার বিমাতাকে নিয়ে দ্বন্দ্ব শুরু হয়। সেখানে একটি দুর্ঘটনা ঘটে এবং তার বাবা মারা যায়; কৃপা তার বাবাকে হত্যা করে। এরপর ভয়ে সে বাড়ি থেকে দূরে পালাতে চেষ্টা করে।
সে রাতে রাস্তায় বিভিন্ন বিপরীতমুখী চরিত্রের সন্ধান পায় কৃপা। একপর্যায়ে তার পরিচয় ঘটে দেবী নামের একজন রাস্তার পথিকের সাথে। জোনাকি নামে দেবীর একজন হিজড়া দালাল ছিলো। এরপর কৃপা দেবীর প্রতি প্রেম, যৌনতা এবং ঈর্ষার ফাঁদে পড়ে। সে আবার খুন করে। জোনাকি মারা যায়। কৃপা আবার পালিয়ে বেড়াতে থাকে।
এক ভোরে কৃপা গঙ্গার তীরে বসে ছিলো। এ সময়ে জল থেকে একজন নারীর উত্থান ঘটে। কৃপা দেখতে পায় তার মৃত মা জীবিত অবস্থায় ফিরে এসেছে! তাই সে তার মাকে অনুসরণ করে। তিনি কৃপাকে তার ঘরে নিয়ে আসেন এবং পুত্র হিসাবে গ্রহণ করেন। একটি নতুন জীবন এবং অন্যরকম জন্ম দেন। তিনি কৃপাকে তার যৌন শক্তি ব্যবহার করে নিজের মধ্যে চিন্তায় ভ্রমণ করতে শেখান।
ডেভিড জেনকিন্স হাউস

ডেভিড জেনকিন্স হাউস মার্কিন যুক্তরাষ্ট্রের উত্তর ক্যালোরিনার গ্যাস্টোনিয়ায় অবস্থিত হল একটি ঐতিহাসিক বাড়ি। যেটি । এই বাড়িটিকে নির্মাণ করা হয়েছিল ১৮৬৬ থেকে ১৮৭৭ খ্রিষ্টাব্দের মধ্যে। এটার নির্মাতা হলেন ডেভিড জেনকিন্স যিনি একজন রাজনৈতিক নেতা এবং ১৮৬৮ থেকে ১৮৭৮ খ্রিষ্টাব্দ পর্যন্ত উত্তর কারোলিনায় রাজ্য কোষাধ্যক্ষ ছিলেন। বর্তমানে এই বাড়িটি প্রায় ধ্বংস হয়ে গেছে। এই বাড়িটিকে ১৯৭৮ সালে ঐতিহাসিক এলাকার তালিকায় তালিকা ভুক্ত করা হয়।
আলগী দুর্গাপুর দক্ষিণ ইউনিয়ন

আলগী দুর্গাপুর দক্ষিণ বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
আলগী দুর্গাপুর দক্ষিণ ইউনিয়নের আয়তন ৪,৭৩০ একর।
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের জনসংখ্যা ৩৩,৭৯৪ জন। এর মধ্যে পুরুষ ১৬,২৬৯ জন এবং মহিলা ১৭,৫২৫ জন। মোট পরিবার ৭,৮২১টি।
হাইমচর উপজেলার মধ্যাংশে আলগী দুর্গাপুর দক্ষিণ ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের উত্তরে আলগী দুর্গাপুর উত্তর ইউনিয়ন ও গাজীপুর ইউনিয়ন; পশ্চিমে নীলকমল ইউনিয়ন; দক্ষিণে চর ভৈরবী ইউনিয়ন, লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন ও দক্ষিণ চর আবাবিল ইউনিয়ন এবং পূর্বে ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।
১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।
আলগী দুর্গাপুর দক্ষিণ ইউনিয়ন হাইমচর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের সাক্ষরতার হার ৫৬.৮%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
আলগী দুর্গাপুর দক্ষিণ ইউনিয়নে সড়ক ও নৌ উভয় পথে যোগাযোগ করা যায়।
আলগী দুর্গাপুর দক্ষিণ ইউনিয়নে ১৭টি মসজিদ, ৬টি ঈদগাহ ও ৩টি মন্দির রয়েছে।
আলগী দুর্গাপুর দক্ষিণ ইউনিয়নের প্রধান প্রধান হাট-বাজারগুলো হল আলগী বাজার, জনতা বাজার, হাওলাদার বাজার, তেলীর মোড় বাজার, কাঠাখালী বাজার এবং চরভাঙ্গা বাজার।
ফারাহ মাহবুব

বিচারপতি ফারাহ মাহবুব (জন্ম: ১৯৬৬) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে চতুর্থ।
ফারাহ মাহবুবের বাবা বিশিষ্ট আইনজীবী মাহবুবুর রহমান। তিনি ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন।
ফারাহ মাহবুব ১৯৯২ সালের ১৫ সেপ্টেম্বর জেলা আদালতের একজন উকিল হিসাবে নাম নথিভুক্ত হন। জেলা আদালতে তার সাফল্যের পর, তিনি ১৯৯৪ সালের ৯ এপ্রিল এবং ২০০২ সালের ১৫ মে যথাক্রমে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৪ সালের ৮ আগস্ট হাইকোর্ট বিভাগের অতিরিক্ত বিচারক হিসেবে উন্নীত হন এবং ২০০৬ সালের ২৩ আগস্ট একই বিভাগের বিচারক হিসেবে নিয়োগপ্রাপ্ত হন। তিনি ২০৩৩ সালের ২৬শে মে অবসর গ্রহণ করবেন।
তিনি ভারত, পাকিস্তান, থাইল্যান্ড, মালয়েশিয়া, সংযুক্ত আরব আমিরাত, জার্মানি এবং সৌদি আরব সহ অনেক দেশ সফর করেন।
৮ই ডিসেম্বর ২০৩২ তারিখে বিচারপতি মামনুন রহমান অবসরে গেলে ফারাহ মাহবুব হবেন বাংলাদেশের জ্যেষ্ঠতম বিচারপতি।
ফারাহ মাহবুব শাহরিয়ার সাঈদ হুসাইন নামক এক ব্যবসায়ীকে বিয়ে করেন। তাদের ফারিশা নামে একটি মেয়ে রয়েছে।
তবারক হুসাইন

তবারক হুসাইন (৬ এপ্রিল, ১৯২৪- ২৯ এপ্রিল, ২০১৮) একজন বাংলাদেশি কূটনীতিবিদ ছিলেন। তিনি ১৯৭৫ থেকে ১৯৭৮ সাল পর্যন্ত বাংলাদেশের পররাষ্ট্রসচিব ছিলেন। তিনি সাধারণ বিমা কর্পোরেশন এবং গ্রামীণ ব্যাংকের চেয়ারম্যানের পদেও ছিলেন।
তাবারক হোসেন ঢাকা বিশ্ববিদ্যালয় থেকে ১৯৪২ সালে অর্থনীতিতে স্নাতক ডিগ্রী এবং স্নাতকোত্তর সম্পন্ন করেন। তারপর তিনি লন্ডন স্কুল অফ ইকোনমিক্স, যুক্তরাজ্যে আন্তর্জাতিক সম্পর্ক বিভাগ থেকে স্নাতকোত্তর ডিগ্রি লাভ করেন।
তবারক হোসেন বিচারপতি আমিন আহমদের মেয়ে হুসাইন উজরা হুসাইনকে বিয়ে করেন। তাদের তিন পুত্র হয় (রিয়াজ হুসাইন, জামিল হুসাইন ও তাহের হুসাইন)। উজরা হুসাইন ২০১১ সালে মারা যান।
হুসাইন ১৯৪৯ সালে প্রথম নিয়মিত ব্যাচের সদস্য হিসেবে পাকিস্তান পররাষ্ট্র বিভাগে যোগ দেন। তিনি ভারত, নেদারল্যান্ড, যুক্তরাজ্য ও থাইল্যান্ডে পাকিস্তানের কূটনৈতিক মিশনের বিভিন্ন অবস্থানে দায়িত্ব পালন করেন। তিনি ১৯৬১ থেকে ১৯৬৪ সাল পর্যন্ত নয়াদিল্লিতে পাকিস্তানের হাইকমিশনার ছিলেন। ১৯৬৮ সালে, তিনি পাকিস্তানের পররাষ্ট্র মন্ত্রণালয়ের মহাপরিচালক হিসাবে নিযুক্ত হন। ১৯৭১ সালে তিনি আলজেরিয়ায় রাষ্ট্রদূত হিসাবে নিযুক্ত হন তবে বাংলাদেশের স্বাধীনতা আন্দোলনের কারণে তাকে পাকিস্তানের করাচিতে আটক করা হয়েছিল। তিনি জুলফিকার আলী ভুট্টোকে সাথে নিয়ে একাত্তরের নভেম্বর মাসে রাষ্ট্রীয় প্রতিনিধি দলের সাথে পেকিং (বর্তমান বেইজিং) গিয়েছিলেন।
১৯৭৩ সালের শেষদিকে হুসেনকে পাকিস্তান থেকে বাংলাদেশে ফেরত পাঠানো হয়। তার পর থেকে তিনি বিভিন্ন পদে পররাষ্ট্র মন্ত্রণালয়ে কাজ করেছেন।
তিনি ৪৩ জন কূটনীতিককে নিয়ে "সার্ভিং দা নেশন: রিফ্লেকশন্স অফ বাংলাদেশ ডিপ্লোমাটস" (জাতির সেবায়: বাংলাদেশ কূটনীতিকদের প্রতিচ্ছবি) নামে একটি স্মৃতি সংকলন লিখেছেন।
তবারক হোসেনকে ১৯৬৮ সালে পাকিস্তান সরকার সিতারা-ই-খিদমত (সেবার পুরস্কার) পুরস্কার প্রদান করে।
তবারক হুসাইন ২০১৮ সালের ২৯ এপ্রিল ৯৪ বছর বয়সে ওয়াশিংটন ডিসির রকভিলে ঘুমের মধ্যে মৃত্যুবরণ করেন।
সৈয়দপুর পৌরসভা

সৈয়দপুর পৌরসভা বাংলাদেশের নীলফামারী জেলায় অবস্থিত একটি পৌরসভা। এটি ১৯৫৮ খ্রিষ্টাব্দে প্রতিষ্ঠিত হয় এবং ১৫টি ওয়ার্ড এবং ৪৩টি মহল্লায় বিভক্ত। পৌরসভার আয়তন ৩৪ দশমিক ৩৪ বর্গকিলোমিটার। এর মেয়র রাফিকা আক্তার জাহান।
সৈয়দপুর পৌরসভাতে একটি অভ্যন্তরীণ বিমান বন্দর রয়েছে। এখানে বাংলাদেশের সবচেয়ে বড় রেলওয়ে কারখানা অবস্থিত। দেশের একমাত্র ফাইলেরিয়া হাসপাতাল এখানেই অবস্থিত। সৈয়দপুর পৌরসভার মোট ১১০ কিলোমিটার রাস্তা রয়েছে। এরমধ্যে ইট বিছানো রাস্তা ১০ কিলোমিটার এবং কংক্রিটের রাস্তা ৫ কিলোমিটার। আর গোটা পৌর এলাকায় ৮০ কিলোমিটার রয়েছে কাঁচা রাস্তা।
হারুনুর রশিদ

হারুনুর রশিদ (; "Hārūn ar-Rashīd") (১৭ মার্চ ৭৬৩ বা ফেব্রুয়ারি ৭৬৬ — ২৪ মার্চ ৮০৯) ছিলেন পঞ্চম আব্বাসীয় খলিফা। কিছু সূত্র মতে তার জন্ম সাল ৭৬৩ থেকে ৭৬৬ খ্রিষ্টাব্দের মধ্যে। তার পদবী “সঠিক”, “ন্যায়পরায়ণ” বা “সঠিকভাবে চালিত” অর্থে গ্রহণ করা হয়। হারুনুর রশিদ ৭৮৬ সাল থেকে ৮০৯ সাল পর্যন্ত শাসন করেন। এসময় ইসলামি স্বর্ণযুগ তার সর্বোচ্চ সীমায় ছিল। তার শাসনকাল বৈজ্ঞানিক, সাংস্কৃতিক ও ধর্মীয় ক্ষেত্রে সমৃদ্ধির কারণে খ্যাত। এসময় ইসলামি শিল্প ও সঙ্গীতের যথেষ্ট প্রসার হয়। তিনি বাগদাদের বিখ্যাত গ্রন্থাগার বাইতুল হিকমাহ প্রতিষ্ঠা করেন। তার শাসনামলে বাগদাদ জ্ঞান, সংস্কৃতি ও বাণিজ্যের কেন্দ্র হয়ে উঠে। এসময় আব্বাসীয় খিলাফতের প্রতিষ্ঠায় ভূমিকা রাখা বারমাকি পরিবারের ভূমিকা হ্রাস পেতে শুরু করে। ৭৯৬ সালে তিনি বর্তমান সিরিয়ার রাকা শহরে তার দরবার ও সরকারকে স্থানান্তর করেন।
হারুনুর রশিদ বুদ্ধিবৃত্তিক, রাজনৈতিক ও সামরিক দিক দিয়ে সমৃদ্ধশালী হওয়ায় তার জীবন ও দরবার বিভিন্ন গল্পের উপাদানে পরিণত হয়েছে। এসবের মধ্যে কিছু বাস্তব তবে অধিকাংশই কাল্পনিক হিসেবে গণ্য করা হয়। বাস্তব ঘটনাবলীর মধ্যে অন্যতম হল শার্লেমাইনের কাছে ঘড়ি পাঠানোর ঘটনা। ৭৯৯ সালে হারুনুর রশিদের কাছে বন্ধুত্বের আহ্বান জানিয়ে পাঠানো ফ্রাঙ্কিশ দলকে বিদায়ী উপহার হিসেবে এটি দেয়া হয়েছিল। শার্লেমাইন ও তার লোকজন এই ঘড়ির শব্দ ও কার্যকলাপের কারণে একে জাদুবস্তু ভেবেছিলেন। আরব্য রজনীতে হারুনুর রশিদ সম্পর্কে কাল্পনিক ঘটনাসমূহের উল্লেখ রয়েছে। এসব গল্প তিনি ও তার জৌলুসপূর্ণ দরবারের দ্বারা অনুপ্রাণিত হয়েছে।
শিয়া এবং সুন্নি সম্প্রদায়ের কিছু ব্যক্তি সপ্তম শিয়া ইমাম মুসা ইবনে জাফরের হত্যার সাথে হারুনুর রশিদের সম্পর্কের কারণে তাকে অবজ্ঞার দৃষ্টিতে দেখেন।
অনিতা: সুইডিশ নেইম্ফেত

অনিতা: সুইডিশ নেইম্ফেত ১৯৭৪ সালের এরোটিক নাট্য চলচ্চিত্র। ইনেজ আইভারসন ও ওভি ওয়ালিউসের প্রযোজনায় চলচ্চিত্রটি রচনা এবং পরিচালনা করেছেন তোর্গনি উইকম্যান। অভিনয়ে ছিলেন, ক্রিস্টিনা লিন্ডবার্গ, স্টেলান স্কার্সগার্দ।
সুস্পষ্ট প্রকৃতির কারণে, চলচ্চিত্রটি নরওয়ে এবং নিউজিল্যান্ডে নিষিদ্ধ করা হয়।
চতুর্থ আম্পায়ার

চতুর্থ আম্পায়ার (কখনও কখনও রিজার্ভ আম্পায়ার বা সংরক্ষিত আম্পায়ার হিসেবেও উল্লেখ করা হয়), একজন ক্রিকেট আম্পায়ার। সমস্ত আন্তর্জাতিক ম্যাচের জন্য একজন চতুর্থ আম্পায়ারের দায়িত্ব পালন করতে হয় যেমন নতুন বল আনা, আম্পায়ারদের জন্য মাঠে ড্রিঙ্কস নিয়ে যাওয়া, লাইট মিটারে ব্যাটারি চেক করা, লাঞ্চের সময় পিচ পর্যবেক্ষণ করা এবং চায়ের বিরতি নিশ্চিত করা। কোনো হস্তক্ষেপ নয়, বা নতুন জামিনে আনা। মাঠের একজন আম্পায়ারের কিছু হলে চতুর্থ আম্পায়ার তৃতীয় আম্পায়ারের দায়িত্ব গ্রহণ করবেন, কারণ নিয়ম অনুযায়ী তৃতীয় আম্পায়ার মাঠের দায়িত্ব গ্রহণ করবেন।
টেস্ট ম্যাচের জন্য, চতুর্থ আম্পায়ারকে হোম সাইডের গভর্নিং বডি তাদের মনোনীত ব্যক্তিদের থেকে আইসিসি আম্পায়ারদের আন্তর্জাতিক প্যানেলে নিযুক্ত করে, তাই হোম দলের মতো একই জাতীয়তা রয়েছে। 
২০২১ সালের জানুয়ারিতে, অস্ট্রেলিয়া এবং ভারতের মধ্যে তৃতীয় টেস্ট ম্যাচে, অস্ট্রেলিয়ার ক্লেয়ার পোলোসাক চতুর্থ আম্পায়ার হিসাবে পুরুষদের টেস্ট ম্যাচে দায়িত্ব পালনকারী প্রথম মহিলা হয়েছিলেন।
নীলকমল ইউনিয়ন, হাইমচর

নীলকমল বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
নীলকমল ইউনিয়নের আয়তন ৪২.৬৯ বর্গ কিলোমিটার।
২০২২সালের পরিসংখ্যান অনুযায়ী নীলকমল ইউনিয়নের জনসংখ্যা ৪০,০৮৩ জন। এর মধ্যে পুরুষ ২০,৭১৫ জন এবং মহিলা ১৯,৩৬৮ জন। মোট পরিবার ৭,৯৫২টি।
হাইমচর উপজেলার মধ্যাংশে নীলকমল ইউনিয়নের অবস্থান। এ ইউনিয়নের দক্ষিণে হাইমচর ইউনিয়ন ও চর ভৈরবী ইউনিয়ন; পূর্বে আলগী দুর্গাপুর উত্তর ইউনিয়ন; উত্তরে গাজীপুর ইউনিয়ন, চাঁদপুর সদর উপজেলার ইব্রাহিমপুর ইউনিয়ন ও শরীয়তপুর জেলার ভেদরগঞ্জ উপজেলার চর সেনসাস ইউনিয়ন এবং পশ্চিমে শরীয়তপুর জেলার গোসাইরহাট উপজেলার আলাওলপুর ইউনিয়ন ও কোদালপুর ইউনিয়ন অবস্থিত।
নীলকমল ইউনিয়ন হাইমচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী নীলকমল ইউনিয়নের সাক্ষরতার হার ২৭.৬%। বর্তমানে এ ইউনিয়ন এর শিক্ষার হার প্রায় ৫০%।
মেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়। এই এলাকাকে অনেকে নদী ভাঙ্গন ইউনিয়নও বলে থাকে। এখানে যোগাযোগের একমাত্র মাধ্যম হল নদীপথ। স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকে।
নীলকমল ইউনিয়নে ১২টি মসজিদ ও ৩টি ঈদগাহ রয়েছে।
জাতীয় নিরাপত্তা উপদেষ্টা (ভারত)

জাতীয় নিরাপত্তা উপদেষ্টা (NSA) হল জাতীয় নিরাপত্তা পরিষদ (NSC) এর মুখ্য অধিকর্তা, এবং জাতীয় ও আন্তর্জাতিক নিরাপত্তা বিষয়ে ভারতীয় প্রধানমন্ত্রীর মুখ্য উপদেষ্টা।
প্রধানমন্ত্রীর তৎকালীন প্রিন্সিপাল সেক্রেটারি ব্রজেশ মিশ্র ভারতের প্রথম জাতীয় নিরাপত্তা উপদেষ্টা হিসেবে নিযুক্ত হন। ১৯ নভেম্বর ১৯৯৮ সালে অটল বিহারী বাজপেয়ীর নেতৃত্বাধীন তৎকালীন সরকার এ পদ সৃষ্টি করেছিল। । ২০০৪ সালে সালে মনমোহন সিং এর নেতৃত্বে একটি নতুন সরকার গঠিত হয়। এই সরকার প্রাক্তন পররাষ্ট্র সচিব জে.এন দীক্ষিত কে জাতীয় নিরপাত্তা উপদেষ্টা করা হয়। ২০০৫ সালে দীক্ষিতের মৃত্যুর পর আই.বি.এম.কে নারায়ণন পূর্ণকালীন জাতীয় নিরপাত্তা উপদেষ্টা হন ২০১০ সালে প্রাক্তন পররাষ্ট্র সচিব শিবশঙ্কর মেনন তাঁর স্থলাভিষিক্ত হন। ২০১৪ সালে, মোদীর নেতৃত্বাধীন সরকার সাবেক গোয়েন্দা প্রধান অজিত দেভাল কে জাতীয় নিরপাত্তা উপদেষ্টা হিসেবে নিযুক্ত করে।
২০১১ ক্রিকেট বিশ্বকাপ দলসমূহ

অত্র নিবন্ধটি ২০১১ ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা।
কোচ: টিম নেলসন
গ্রুপ-পর্বের মাঝখানে ডগ বলিঙ্গার আঘাত পেয়ে বাদ পড়েন ও মাইকেল হাসি পুনরায় দলে অন্তর্ভুক্ত হন।
কোচ: পুবুদু দাসানায়াকে
কোচ: এলডিন বাপ্তিস্ত
কোচ: জন রাইট
কোচ: ওয়াকার ইউনুস
কোচ: ট্রেভর বেলিস
কোচ: অ্যালান বুচার
কোচ: জেমি সিডন্স
কোচ: অ্যান্ডি ফ্লাওয়ার
কোচ: গ্যারি কার্স্টেন
কোচ: ফিল সিমন্স
কোচ: পিটার ড্রিনেন
কোচ: কোরি ফন জিল
কোচ: অটিস গিবসন
হাইমচর ইউনিয়ন

হাইমচর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
হাইমচর ইউনিয়নের আয়তন ৭,৫১২ একর।
২০১১ সালের পরিসংখ্যান অনুযায়ী হাইমচর ইউনিয়নের জনসংখ্যা ৭,৫১৭ জন। এর মধ্যে পুরুষ ৩,৭২৭ জন এবং মহিলা ৩,৭৯০ জন। মোট পরিবার ১,৫২৬টি।
হাইমচর উপজেলার দক্ষিণাংশে হাইমচর ইউনিয়নের অবস্থান। এ ইউনিয়নের উত্তরে নীলকমল ইউনিয়ন, পূর্বে চর ভৈরবী ইউনিয়ন, দক্ষিণে মেঘনা নদী ও বরিশাল জেলার হিজলা উপজেলার হিজলা গৌরাব্দি ইউনিয়ন এবং পশ্চিমে মেঘনা নদী ও বরিশাল জেলার হিজলা উপজেলার হরিনাথপুর ইউনিয়ন অবস্থিত।
হাইমচর ইউনিয়ন হাইমচর উপজেলার সদর ইউনিয়ন।বেশ কয়েকবার এই এলাকা নদী ভাঙ্গনের শিকারের ফলে বর্তমানে কয়েকটি চর নিয়েই এই ইউনিয়ন গঠিত।এটি এক সময়ের উপজেলার প্রাণকেন্দ্র ছিল এবং সেসময় হাইমচর উপজেলা সদর সাবেক হাইমচর বাজার নিয়ে গঠিত ছিল।
হাইমচর ইউনিয়ন হাইমচর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী হাইমচর ইউনিয়নের সাক্ষরতার হার ২৭.৫%।
মেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়। এই এলাকাকে অনেকে নদী ভাঙ্গন ইউনিয়নও বলে থাকে। এখানে যোগাযোগের একমাত্র মাধ্যম হল নদীপথ। স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকে।
হাইমচর ইউনিয়নে ১৫টি মসজিদ ও ১টি ঈদগাহ রয়েছে।
হাইমচর ইউনিয়নের প্রধান প্রধান হাট-বাজারগুলো হল চর কোড়ালিয়া সাহেবগঞ্জ বাজার, আনোয়ার গাইনের কান্দি বাজার এবং চর কোড়ালিয়া গরম বাজার।
লালখান বাজার

লালখান বাজার চট্টগ্রামের ঐতিহাসিক এলাকা। এর উত্তর দিকে ওয়াসা মোড় এবং দক্ষিণ দিকে টাইগার পাস অবস্থিত।
ঐতিহাসিকভাবে ধরনা করা হয় ব্রিটিশ শাসনামলে চট্টগ্রামে "লাল খাঁ" নামে পুলিশ বিভাগের কোনো এক পাঠান কর্মচারী ছিলেন যার নামানুসারে জায়গাটির নামকরণ করা হয়েছে।
চট্টগ্রাম সরকারি বালিকা উচ্চ বিদ্যালয়

চট্টগ্রাম সরকারি বালিকা উচ্চ বিদ্যালয় চট্টগ্রামের নাসিরাবাদে অবস্থিত একটি সরকারি মাধ্যমিক বিদ্যালয়। এটি ১৯৬৭ সালে প্রতিষ্ঠিত হয় ২০০৮ সালে এই প্রতিষ্ঠানটি প্রভাতী শাখা চালু করে।
মিউচুয়াল ট্রাস্ট ব্যাংক পিএলসি

মিউচুয়াল ট্রাস্ট ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৯৯ সালের ২৯ শে সেপ্টেম্বর প্রতিষ্ঠা লাভ করে। ব্যাংকটির প্রধান কার্যালয় রাজধানী ঢাকার ২৬ গুলশান এভিনিউতে অবস্থিত। বর্তমানে এ ব্যাংকের মোট ১২১ টি শাখা ও ৪৩ টি উপশাখা এবং ১৮৩ টি এজেন্ট ব্যাংকিং আউটলেট রয়েছে।
ব্যাংকটি কোম্পানি আইন ১৯৯৪-এর অধীনে ১৯৯৯ সালের ২৯ শে সেপ্টেম্বর পাবলিক লিমিটেড কোম্পানি হিসাবে নিবন্ধিত হয়। ব্যাংকটি ১৯৯৯ সালের ৫ অক্টোবর বাংলাদেশ ব্যাংকের কাছ থেকে "ব্যাংকিং কোম্পানি আইন ১৯৯১"-এর অধীনে লাইসেন্স পায় এবং পরবর্তীতে, ঐ বছরের ২৪ অক্টোবর ব্যাংকিং কার্যক্রম শুরু করে।
ব্যাংকটির পরিচালনা ১৪ সদস্যের একটি পরিচালনা পর্ষদের হাতে থাক্র। ব্যাংকের সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান জনাব মোঃ ওয়াকিলউদ্দিন এবং প্রধান নির্বাহী কর্মকর্তা ও ব্যবস্থাপনা পরিচালক সৈয়দ মাহবুবুর রহমান।
মিউচুয়াল ট্রাস্ট ব্যাংকের তিনটি সহায়ক কোম্পানি রয়েছে, যেগুলো হচ্ছেঃ 
ব্যাংকটি বিভিন্ন মেয়াদে আমানত গ্রহণ করে এবং কর্পোরেট ঋণ, খুচরা ঋণ, বাড়ি নির্মাণসহ বিভিন্ন রকম ঋণ দেয়। এছাড়াও, এটি ডেবিট কার্ড, ক্রেডিট কার্ড ও এটিএম সেবাসহ বিভিন্ন ব্যাংকিং সেবা প্রদান করে। বর্তমানে ব্যাংকটির এটিএম সংখ্যা ১৯৩টি, সিডিএম (ক্যাশ ডিপোজিট মেশিন বা নগদ জমা মেশিন) সংখ্যা ১৭টি। ব্যাংকটি ইন্টারনেট ব্যাংকিং ও মোবাইল ফোনের অ্যাপ "এমটিবি স্মার্ট ব্যাংকিং" এর মাধ্যমে ডিজিটাল ব্যাংকিং সেবা প্রদান করছে।
২০১৫ কোপা আমেরিকা

২০১৫ কাম্পেওনাতো সুদামেরিকানো কোপা আমেরিকা, সংক্ষেপে ২০১৫ কোপা আমেরিকা, কোপা আমেরিকা প্রতিযোগিতার ৪৪তম আসর, যা দক্ষিণ আমেরিকার জাতীয় দলগুলোর প্রধান ফুতবল প্রতিযোগিতা। এই প্রতিযোগিতাটির আয়োজন করে দক্ষিণ আমেরিকার ফুটবলের নিয়ন্ত্রক সংস্থা 'কনমেবল'। ২০১৫ এর ১১ জুন হতে ৪ জুলাই পর্যন্ত চিলিতে এটি অনুষ্ঠিত হয়।
প্রতিযোগিতার পূর্বের চ্যাম্পিয়ন ছিল উরুগুয়ে কিন্তু তারা কোয়াটার-ফাইনালে স্বাগতিকদের কাছে হেরে বাদ পড়ে যায়। গোলশূন্য ফাইনালে আর্জেন্টিনার বিপক্ষে পেনাল্টিতে আর্জেন্টিনাকে হারিয়ে চিলি তাদের প্রথম শিরোপা জয় করে। প্রতিযোগিতার বিজয়ী দল হিসাবে তারা রাশিয়ায় ২০১৭ ফিফা কনফেডারেশন্স কাপে অংশগ্রহণের যোগ্যতা অর্জন করে।
কনমেবলের আবর্তন নীতি অনুযায়ী ২০১৫-এর প্রতিযোগিতাটি ব্রাজিলে অনুষ্ঠিত হওয়ার কথা ছিল; কিন্তু তারা ২০১৩ ফিফা কনফেডারেশন্স কাপ, ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিক আয়োজনের জন্য কোপা আমেরিকা আয়োজন না করার সিদ্ধান্ত গ্রহণ করে। কনমেবলের প্রেসিডেন্ট নিকোলাস লেওজ প্রতিযোগিতাটির ১০০ বছর উৎযাপন উপলক্ষে তা মোক্সিকোতে আয়োজন করার সম্ভাবনার কথা ব্যক্ত করেন (যদিও মেক্সিকো কনমেবলের সদস্য নয়)। ব্রাজিল ও চিলির ফুটবল ফেডারেশন ২০১৫ ও ২০১৯ সালের প্রতিযোগিতা দুইটির আয়োজনের দায়িত্ব নিজেদের মধ্যে বিনিময় করার বিষয়ে আলোচনা করে এবং সিদ্ধান্তে উপনীত হতে পারার ফলশ্রতিতে ২০১২ সালের মে মাসে প্রতিযোগীতাটি চিলিতে অনুষ্ঠিত হওয়ার অফিসিয়াল ঘোষণা আসে।
আটটি আলাদা শহরের নয়টি আলাদা স্টেডিয়ামে প্রতিযোগিতার খেলাগুলো অনুষ্ঠিত হয়।
মেক্সিকো ও জাপান জাতীয় দলকে প্রাথমিকভাবে প্রতিযোগিতায় অংশগ্রহণের জন্য আমন্ত্রণ জানানো হয়। জাপান আমন্ত্রণ প্রত্যাখ্যান করে, যার ফলে চীন জাতীয় দলকে আমন্ত্রণ জানানো হয়, কিন্তু ২০১৮ বিশ্বকাপের বাছাইপর্ব (এএফসি) একই সময় অনুষ্ঠিত হওয়ায় তারা তাদের নাম প্রত্যাখ্যান করে। ২০১৪ সালের মে মাসে ঘোষণা করা হয় যে জামাইকা ফুটবল ফেডারেশন তাদের আমন্ত্রণ গ্রহণ করেছে এবং তারা প্রতিযোগিতায় অংশগ্রহণ করবে।
সকল সময় চিলির স্থানীয় ()
টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

অত্র নিবন্ধটি টেস্ট ক্রিকেটার সম্পর্কিত তালিকা যারা টেস্ট বহির্ভূত দেশ জন্মগ্রহণ করেও টেস্ট ক্রিকেটে অংশগ্রহণ করেছেন। তালিকাটি ২৯ মে, ২০১৭ তারিখ পর্যন্ত হালনাগাদকৃত। সক্রিয় খেলোয়াড়দেরকে গাঢ় অক্ষরে দেখানো হয়েছে।